38. ΝΟΜΟΘΕΤ. ΔΙΑΤΑΓΜΑ υπ’ αριθ. 1256 της 14/19 Οκτ. 1972 (ΦΕΚ Α΄ 183) Περί της καταστάσεως του Προσωπικού του Νομικού Προσώπου της Ανωτάτης Σχολής Οικονομικών και Εμπορικών Επιστημών. Άρθρ.1.-1.Οι κατέχοντες τας δια της παρ. 2 του άρθρ. 1 της υπ’ αριθ. 25106/23.7.1959 (ανωτ. αριθ. 26α) αποφάσεως του Υπουργού Εθνικής Παιδείας και Θρησκευμάτων, διαρθρωθείσας τακτικάς οργανικάς θέσεις του Προσωπικού της Ανωτάτης Σχολής Οικονομικών και Εμπορικών Επιστημών, εξομοιούνται προς τους λοιπούς υπαλλήλους του Νομικού Προσώπου της Σχολής ταύτης, περί ων η παρ. 1 του άρθρ. 1 της αυτής αποφάσεως. 2.Η διανυθείσα παρά των υπηρετούντων ή υπηρετησάντων εις τας θέσεις ταύτας, από του διορισμού των υπηρεσία θεωρείται ως χρόνος υπηρεσίας παρά τη Σχολή και συνυπολογίζεται δια την ένταξιν, την χορήγησιν επιδόματος ευδοκίμου παραμονής εν τω αυτώ βαθμώ (τριετίαι) και του επιδόματος πολυετούς υπηρεσίας, λαμβάνεται δε υπ’ όψιν και δια τα δικαιώματα και υποχρεώσεις αυτών έναντι του Ταμείου Προνοίας Δημοσίων Υπαλλήλων, του Μετοχικού Ταμείου Πολιτικών Υπαλλήλων και του Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων. 3.Δια κοινής αποφάσεως των Υπουργών Εθνικής Παιδείας και Θρησκευμάτων, Οικονομικών και Κοινωνικών Υπηρεσιών καθορισθήσεται ο τρόπος αποδόσεως, υπό των ενδιαφερομένων, των εις τα ως άνω Ταμεία υποχρεώσεών των, δια τον προδιαδραμόντα χρόνον, ως και πάσα άλλη λεπτομέρεια προς εφαρμογήν του παρόντος. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 676,04(ε) Τεύχος 594-Σελ. 58 